text: Protester mod elefanter i cirkus
  22 april 2012 kl. 14.07
  Dyrerettighedsgruppen Dyrenes Alliance, demonstrerede søndag eftermiddag i Fredericia, hvor Cirkus Dannebrog er på besøg med elefanter som en del af forestillingen.
  Dyrerettighedsgruppen Dyrenes Alliance mener ikke, at det er etisk forsvarligt at holde så store dyr som elefanter i fangeskab og tvinge dem til at optræde i cirkus. Kritikken er generel - og retter sig ikke speciel mod lige netop Cirkus Dannebrog.
  Derfor stillede demonstranterne i dag op med plakater og informationsmateriale til cirkusgæster, inden eftermiddagens forestilling.
  